ทนพิษ เหล็กไหล ไม่ไหว ต้องให้หมอผ่าออก
เฟซบุ๊กของนายแพทย์หนุ่ม แชร์เรื่องราวของชายวัย 40 ปี ฝังเหล็กไหลที่หัวไหล่ แต่เกิดอาการอักเสบ และบริเวณที่ฝังมีอาการบวม จนสุดท้ายต้องมาให้หมอผ่าเหล็กไหลออก,โดยข้อความที่โพสต์คือ เหล็กไหลมีจริงเหรอ?? คนไข้ 40 ปี ฝังเหล็กไหลมากับ หมอชาวบ้าน วันนี้ตำแหน่งที่ฝัง เริ่มบวม อักเสบ เลยมาเอาออก หลังจากทำหัตถการเสร็จ ผมฟันธงเลยครับ เหล็กไหล มีอยู่จริง ไหลไปซ้ายที ขวาที เอาออกโคตรยาก,ทั้งนี้ไทยรัฐออนไลน์สอบถามคุณหมอผู้โพสต์ถึงกรณีที่เกิดขึ้น คุณหมอได้อธิบายเพิ่มเติมว่า จากกรณีนี้คนไข้ฝังเหล็กไหลที่หัวไหล่เบื้องต้นคาดว่าเป็นเหล็กธรรมดา อาจจะเป็นตะปูตัวเล็กๆ ที่ตัดหัวออกเหลือแค่ปลายแหลมยาวประมาณ 1 เซนติเมตร ซึ่งเมื่อฝังไปแล้วทำให้ร่างกายเกิดปฏิกิริยาต่อต้าน เกิดอาการบวม เจ็บ อักเสบ บางคนเป็นหนอง หรือที่ร้ายแรงกว่านั้นอาจจะติดเชื้อบาดทะยักได้,คุณหมอเล่าเพิ่มเติมว่า การรักษา คือ การจะผ่าออก เหมือนการผ่าเอายาฝังคุมกำเนิดออก แต่มีความยากกว่ามาก เพราะเหล็กไหลมีขนาดเล็ก สั้น ตรวจร่างกายด้วยการคลำไม่เจอ เหมือนหลับตาหาถุงเท้าในห้องมืด และเหล็กเองก็ไหลไปไหลมา กว่าจะผ่าออกได้ต้องใช้ทั้งเวลาและความพยายามสูง ,สุดท้ายคุณหมอเตือนว่าการฝังอะไรเข้าไปในร่างกายเป็นเรื่องที่ต้องระวัง เพราะอาจเกิดอาการอักเสบ หรือติดเชื้อบาดทะยักจนถึงแก่ชีวิตได้ 
คนไข้ 40 ปี ฝังเหล็กไหลมากับ หมอชาวบ้าน วันนี้ตำแหน่งที่ฝัง เริ่มบวม อักเสบ
เหล็กไหล,บาดทะยัก